বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লীগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লীগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লীগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লীগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লীগে খেলেনি, তারা পুনরায় ২০১৭-এর চ্যাম্পিয়নশিপ লীগে অংশগ্রহণ করে।

ভেন্যু সমূহ
পৃষ্টপোষক
মৌসুমের সার-সংক্ষেপ
দল ও ভেন্যুসমূহ